แฟนผมเป็นประจำเดือนวันที่14เดือนเมษายนครับ ผมมีอะไรกับแฟนวันที่24/29/30 แบบไม่ป้องกนะ ละวันที่12เดือนพฤษภาคมผมมีอะไรกับแฟนแต่ไม่ป้องกัน. ละวันที่16แฟนผมตรวจของเดือนเมษา. ตอนช่วงบ่ายๆ ขึ้นขีดเดียวครับ. ละวันที่26ผมมีอะไรกับแฟน ไม่ป้องกัน. ละตรวจอีก. รอบแรกไม่ขึ้นขีดอะไรเลย ครับ. เลยไปซื้อมาใหม่. แล้วตรวจ ขึ้นขีดเดียว. ตรวจของวันที่12 ตอนนี้วันที่29เดือนพฤษภาคมแล้วครับ. ประจำเดือนไม่มา1เดือนแล้วครับ. อย่างนี้ ท้องไหมครับ. ตรวจไปแล้วชัวร์ไหมครับ
สวัสดีค่ะ การมีเพศสัมพันธ์โดยไม่ป้องกันด้วยถุงยางอนามัยหรือการใช้ยาคุมกำเนิดนั้น มีโอกาสทำให้เกิดการตั้งครรภ์ได้โดยการตรวจยืนยันการตั้งครรภ์นั้น ทำได้เองเบื้องต้นโดยชุดตรวจการตั้งครรภ์ทางปัสสาวะซึ่งให้ผลบวกได้ตั้งแต่ 10-14 วันหลังมีการปฏิสนธิหรือประมาณ 2-3 สัปดาห์หลังมีเพศสัมพันธ์ หากผลตรวจขึ้น 2 ขีด แปลผลได้ว่า ผลเป็นบวก น่าจะมีการตั้งครรภ์ แต่หากให้ผลลบ แต่ประจำเดือนก็ยังไม่มา ควรไปยืนยันผลให้้แน่ชัดที่รพ.อีกครั้ง แพทย์อาจตรวจปัสสาวะซ้ำ หรือตรวจเลือดเพิ่มเติม หากมีเพศสัมพันธ์ล่าสุดตั้งแต่ปลายเดือนเมษา ตอนนี้ผลตรวจน่าจะแน่นอนแล้ว แต่หากเป็นวันที่ 26 พค. อาจจะยังเร็วเกินไปที่จะตรวจเจอการตั้งครรภ์ค่ะ และครั้งต่อไปหากยังไม่พร้อมมีบุตร ควรใส่ถุงยางอนามัยเพื่อป้องกันตลอดการมีเพศสัมพันธ์